|  |  |  |  |
| --- | --- | --- | --- |
| **Møde den** | **Møde** | Klokkeslæt | Sted |
| Fredag den 2. februar 2024 | Fællesmøde mellem Erhvervsudvalget og Uddannelsesudvalget | 13.00-14.30 | The Kitchen, Conference Room, bygning 1741-113 |

|  |  |
| --- | --- |
| **Faste deltagere** | Uddannelsesudvalget  Berit Eika (formand), Lise Wogensen Bach (HE), Finn Borchsenius (Tech), Niels Overgaard Lehmann (AR), Kristine Kilså (Nat), Morten Rask (BSS), Anna Bak Maigaard (AU Uddannelse), Anne Mette Mørcke (observatør, CED)  Sekretariat: Lisbeth Halmø Nørholm og Mark Vestergaard Arve (Universitetsledelsens Stab)  Erhvervsudvalget  Lone Ryg Olsen (formand), Anne Marie Paahus (AR), Ole Hertel (Tech), Thomas G. Jensen (HE), Ole Bækgaard Nielsen (Nat), Niels Mejlgaard (BSS), Kirsten Jensen (Erhverv og Innovation)  Sekretariat: Kasper Ragborg Olesen (Erhverv og Innovation) |
| **Afbud** | Finn Borchsenius (Tech)  Anne Marie Pahuus (AR)  Ole Hertel (Tech)  Thomas G. Jensen (HE)  Anne Mette Mørcke (CED)  Mark Arve (US) |
| **Gæster** | Jette Hammer (Erhverv og Innovation), pkt. 2 |

|  |  |
| --- | --- |
| **Nr.** | **Dagsordenspunkt** |
| **1** | **Velkomst** |
|  | Berit Eika og Lone Ryg Olsen bød velkommen. |
| **2** | **Præsentation af AU’s Job- og Projektbank** |
|  | Jette Hammer præsenterede AU’s Job- og Projektbank, hvor en ny udbyder af løsningen giver nye muligheder for AU. Job- og Projektbanken er infrastrukturen til at formidle job- og samarbejdsmuligheder på AU.  Jette Hammer præsenterede mulighederne i den nye job og projektbank og fremhævede potentiale i at øge andelen af studerende oprettet i jobbanken.  Der er pt. er ca. 5.500 (ca. 18%) studerende oprettet i jobbanken. Erfaringer fra AAU og DTU viser,  at det ved hjælp af mailkampagner til studerende er muligt at opnå en langt højere tilslutning  Uddannelsesudvalget understregede, at udvalget generelt er tilbageholdende med at række ud til de studerende pr. mail, fordi de studerende ellers risikerer at opleve, at det sker meget ofte. Det er derfor som udgangspunkt kun studiekritisk information, som udsendes på den måde. Samtidig var udvalgene enige om, at brugeroprettelse og tilstedeværelse på Job- og Projektbanken kan være uddannelseskritisk ifm. særlige forløb, tidspunkter el.lign. – f.eks. hvis den studerende skal starte i projektorienteret forløb eller praktik. Udvalgene bad derfor om, at henvendelsen til de studerende times, så de studerende kun kontaktes, når det er relevant i forhold til den studeredes forløb. Dette bør koordineres med AU Uddannelse. I første runde udsendes kun mail til de studerende en enkelt gang for at se effekten, og indhold i mailen skal afstemmes med AU Uddannelse. Baseret på disse erfaringer kan udvalgene vurdere et muligt næste skridt. |
| **3** | **Studenterentreprenørskab i et nyt uddannelseslandskab** |
|  | Berit Eika gav først en kort status på de igangværende forhandlinger om kandidatreformen. Der arbejdes pt. med tre kandidatuddannelsesformater: Den toårige, den nye korte kandidat på 75 ECTS og en erhvervskandidat. Disse og eventuelle andre alternative modeller gennemregnes løbende af Finansministeriet for at sikre, at de er inden for reformøkonomien.  Herefter gav Lone en kort indflyvning ift. de tilbud og aktiviteter, der findes på AU til at fremme studenterentreprenørskab. Lone og Berit havde i forlængelse heraf en fælles overvejelse om, at mulighederne for entreprenørskabsrettet aktivitet formentlig generelt vil blive mindre på den nye, korte kandidatuddannelse.  Ovenpå dette drøftede de to udvalg tilbud og aktiviteter til at fremme studenterentreprenørskab i lyset af det, vi pt. ved om de nye uddannelsesformater i kandidatreformen. Udvalgene fremførte bl.a. følgende pointer og overvejelser:   * Der må ses på muligheden for, at nogle af de eksisterende entreprenørskabstilbud kan lægges allerede på bacheloruddannelsen, fordi der for visse af de nye kandidatformater formentligt vil blive mindre tid og mulighed for, at de placeres på kandidatdelen. Men visse entreprenørskabsformater, f.eks. praktik i egen virksomhed, bliver meget vanskelige at lægge ind på en bacheloruddannelse * Der bør tænkes i, om virksomhedselementerne i en ny erhvervskandidatuddannelse kan foregå i egen virksomhed eller som et forskningsophold * Der bliver formentlig behov for at gentænke projektorienterede forløb der, hvor man i stort omfang omlægger til erhvervskandidat, da det ikke forventes, at der vil være plads til begge formater i én uddannelse * Formaterne bag dual career-ordningen kan have potentiale til opskalering, også med de nye kandidatuddannelsesformater * Reformimplementering og deraf følgende curriculumgennemgang vil give anledning til at tænke nyt, herunder også om entreprenørskabselementer samt karriereforberedende elementer vil kunne finde vej ind i curriculum visse steder, så disse integreres tidligere og dybere i kernefagligheden der, hvor det er relevant * Entreprenørskabsaktiviteter vil måske kunne indtænkes i nye videreuddannelsespakker eller -formater, når disse skal udvikles * Der bliver behov for at hjælpe f.eks. internationale studerende i gang, når de starter på en erhvervskandidat, fordi de ikke på forhånd har netværk og kendskab til selv at etablere virksomhedskontakt. Samme behov vil mange danske studerende på en kommende erhvervskandidat også stå med, og virksomhederne efterspørger mulighed for at ”se den studerende an”, før aftaler indgås.   Udvalgene var enige om, at de på kommende fællesmøder ser potentiale i fælles drøftelser af muligheder og udfordringer, når det nye kandidatlandskab kendes. Ligeledes vil udvalgene gerne fælles drøfte formater for EVU, når der er mere afklaring med, hvordan EVU-ordningerne kommer til at se ud. |
| **4** | **Afrunding** |
|  | Berit Eika og Lone Ryg Olsen rundede af og takkede for dagens møde. |